‘n Enkelsnit met Ierse klank vir DECA! – Pieter Cloete
Home / Afrikaanse Musiek / ‘n Enkelsnit met Ierse klank vir DECA!
‘n Enkelsnit met Ierse klank vir DECA!
Die musikale groep, DECA, het lank nie meer enige bekendstelling nodig nie. Hulle dagboeke is propvol optredes wat hulle regoor die land neem, beide is passievol oor musiek en hulle verras gereeld met nuwe musikale meesterstukke.
Sedert hul debuutalbum, Black Sails, eksperimenteer DECA reeds met ’n wye verskeidenheid klanke en style – van pop tot folk. Dis egter die Ierse aanslag wat hul die naaste aan die hart lê. Die nuutse enkelsnit vanaf hul tweede album, II, verken hierdie genre verder. St. Paddy’s Jig is ’n vars kombinasie van viool, kitaar, en ’n nuwe toevoeging tot die DECA-klank – die mandolien. “Waar ons ook al optree kan ons onmiddellik ’n verskil in die energie van die gehoor bespeur wanneer ons ’n Ierse snit speel”, vertel Douw en Herman. Die manne glo dat Ierse musiek ’n sekere kwaliteit het wat die gees lig en onwillekeurig die voete laat jeuk. St. Paddy’s Jig, ’n oorspronklike DECA-komposisie, is geen uitsondering nie.
Vorige Blink klere en ‘n pianis agter op ‘n bakkie!
Volgende Leon Gropp skryf liedjie vir sy vrou!